कंपकंपाती सर्दी में ठाकुरजी को भी भक्तों ने ओढ़ाई रजाई
भीलवाड़ा|शीतलहर केबीच पौष मास का आगमन सर्दी को आैर बढ़ाएगा। तापमापी का पारा तीन डिग्री सेल्सियस की ओर जाते हुए कंपकंपी छुड़ा रहा है। सर्दी बढ़ने के साथ ही ठाकुरजी की पोशाकों और खान-पान में भी बदलाव गया है। सर्द रात से लेकर सुबह की धूजणी छूटने के मौसम में ठाकुरजी को भी सर्दी से बचाने के लिए रजाई ओढ़ानी पड़ रही है। मंदिरों में नियमित पकवानों के अलावा घरों में भी ठाकुरजी के खान-पान में सर्दी के मेवों और गोंद की मिठाइयों के व्यंजन शामिल हो गए हैं। यहां के बड़े मंदिर चारभुजा नाथ भगवान ने भी पौष के साथ ही रजाई ओढ़ ली है। रात को शयन शृंगार उतारने के बाद ठाकुरजी को शॉल ओढ़ाया जाता है और ऊपर से रजाई ओढ़ाने के बाद पौढ़ाने के भजन गाए जाते हैं। इसी तरह लक्ष्मीनाथ मंदिर में भी भगवान लक्ष्मीनारायण और महामाया लक्ष्मीजी को अलग-अलग रजाई ओढ़ाकर शयन आरती के बाद विश्राम कराया जाता है।
भीलवाड़ा. लक्ष्मीनारायण मंदिर में ठाकुरजी लक्ष्मीजी को भी रजाई ओढ़ाई।
भीलवाड़ा. बड़ा मंदिर में चारभुजानाथ जी महाराज को ओढ़ाई गई रजाई।
hin_Deva hin_Deva bho_Deva hin_Deva